་ཁར་ ཁྱེར་
ནས། ཐོག་མཐའ་བར་གསུམ་དུ་དགེ་བའི་ལག་ལེན་ཟབ་མོ་ཁྱད་དུ་གསོད། ལ་ལས་ཆོས་
བྱ་འདོད་ཀྱང་མ་ཤེས་ནས་རྡུགས། ལ་ལས་ཤེས་འདོད་ཀྱི་ཆོས་ཞུ་བར་འཚལ་ཀྱང་སློབ་
དཔོན་ཆེས་ནས་མ་སྤོབས། ལ་ལས་བཤད་པ་དང་ལག་ལེན་སྦྲེལ་ནས་སྟོན་ཤེས་པའི་
སློབ་དཔོན་མ་བྱུང་། དེ་ལྟར་ཚོགས་པའི་ཆོས་སྤྱོད་ལས་ཉམས་པ་མང་བར་གཟིགས་ནས།
བྱང་གི་ནང་ནས་འབྲོག་ཕྱོགས་སུ་སྐུ་འཁྲུངས། འབྲོག་པའི་ནང་ནས་འབྲོམ་རྗེར་མཛད་པ་
ནི། འབྲོག་པ་བླུན་པོ་ཟས་སུ་སྲོག་ཟ་བ་རྣམས་ལ་ཐུགས་བརྩེ་བ་དང༌། གཞན་ཡང་ཁྱིམ་
པ་དུ་མ་ རབ་ཏུ་བྱུང་ནས་ཆོས་བྱེད་པར་མ་ནུས་པ་རྣམས་ལ་ཐུགས་བརྩེ་བ་དང༌། ཕྱི་
རབས་རང་གི་རྗེས་སུ་ཧ་ཅང་བཙུན་ཚུགས་བཟང་སྟེ་རབ་ཏུ་བྱུང་བ་མ་གཏོགས་པའི་ཆོས་
ལ་སྐུར་བ་བཏབ་ཀྱིས་དོགས་ནས་དེ་སྤང་བའི་ཕྱིར་དང༌། གཞན་ཡང་མི་དང་མི་མ་ཡིན་
དྲག་པོ་མང་པོ་སངས་རྒྱས་ཀྱི་བསྟན་པ་ལ་གནོད་པ་རྣམས་སྙིང་རྗེས་ཐབས་ཀྱིས་སྒྲོལ་
དགོས་པའི་ཕྱིར་དང༌། ལ་ལ་འབྲོམ་སྟོན་པ་འདྲ་བའང་དགེ་བསྙེན་ཡིན། དགེ་བསྙེན་འདི་
-2-

ཕ་ཆོས་ཉི་ཤུ་རྩ་དྲུག་ལས་ཞུས་ལན་གྱི་དངོས་གཞི་ནོར་བུའི་ཕྲེང་བ།
ས་
ཀུན་བསྲུང་སླ་ལ་ཕན་ཡོན་ཆེ་ཟེར་ནས་བསྙེན་གནས་ལ་སོགས་པ་དང༌། དགེ་བསྙེན་གྱི་
སྡོམ་པ་ལ་འཇུག་པ་དང༌། དེ་དག་རིམ་གྱིས་ཁ་དྲང་བའི་ཕྱིར་དང༌། རང་ཉིད་དམྱལ་བར་སྐྱེས
ཀྱང་སླ། དཀོན་མཆོག་གསུམ་གྱི་གདུང་དང་རྟེན་རྒྱ་ཆེ་ཞིང་ཕུན་སུམ་ཚོགས་པར་བྱ་བའི་
ཕྱིར་དང༌། དེ་ལ་བརྟེན་ནས་སེམས་ཅན་ཐམས་ཅད་དད་ཅིང་གུས་པའི་སྒོ་ནས་བདེ་ཞིང་
སྐྱིད་ པར་ བྱ་བའི་ཕྱིར་དུ། · སྤང་བྱ་ཐམས་ཅད་སྤངས་ཟིན་ནའང༌། དགེ་བསྙེན་གྱི་ཚུལ་
བཟུང་ནས་ཤིན་ཏུ་མངོན་ཚན་ཆུང་བར་འདོད་པ་ཆུང་ལ་ཆོག་ཤེས་པ། རབ་ཏུ་ཞི་བ་དུལ་
བ། ངོ་ཚ་ཤེས་པ། ཁྲེལ་ཡོད་པ། ཐབས་མཁས་ཏེ་ཆོས་སྒོར་ཞུགས་པས་ཁྱིམ་པ་ཐ་མལ་
པ་ཐམས་ཅད་ཀྱི་གྲལ་ནས་བུད་ཅིང༌། དེ་དག་གིས་བསོད་ནམས་གསོག་པ་དང༌། མཆོད་
པའི་ཡུལ་དུ་བྱེད། དེ་དག་གིས་ཀྱང་བཀུར་སླ་བའི་སྟོབས་ཀྱིས། བསྙེན་བཀུར་ཆ་ཕྲ་མོ་རེ་
ལའང་སྤྱན་དྲངས་ཤིང༌། བསྙེན་གནས་དང་དགེ་བསྙེན་གྱི་སྡོམ་པ་ལ་སོགས་པ་སྐལ་པ་
བཟང་པོ་ལ་འགོད། ནངས་མ་གཅིག་ལ་སྦྱིན་བདག་ཉི་ཤུ་བྱུང་ཡང་གཅིག་གི་སར་མི་
བལྡབས། དུ་མའི་ སར་ རེ་ རེ་ བྱོན་ ཀྱང་ གཞན་ གྱིས་ མི་མངོན། དེས་ནམ་མཁའི་མཐས་
ཁྱབ་ཚད་ཀྱི་སྦྱིན་བདག་ལའང་འགྲེ་བར་སྤྱོད་ལ། ཡང་ངུར་སྨྲིག་གི་ཆ་ལུགས་མ་བཟུང་
བས་ང་དགེ་བསྙེན་སྐད་དུ་ཚུལ་ཁྲིམས་ལྡན་པ་རྣམས་སྤྱི་བོར་མཆོད། ཐ་ན་ན་བཟའི་རས་
མ་ ཡན་ ཆོད་བླངས་ ནས་སྤྱི་ བོར་འཇོག །བཙུན་ ཆུང་ ཆུང་ ཆུང་ ཞིག་ བྱུང་ ཀྱང་ ཁྱེད་ དགེ་
འདུན་ཡར་འབྱོན་པར་ཞུ། ཟེར་ནས་ཁོང་རང་དགེ་འདུན་གྱི་ཁྱུ་ནས་བུད་པ་སྐད་ཟེར་
ཀྱང༌ ། ཁོང་ རང་ ལས་ རྒྱུ་ འབྲས་ ཐམས་ཅད་ ལག་ ལེན་དུ་མཛད་པས། སུ་ ལ་བསླབ་ བྱ་
མཛད་ཀྱང་མད་ལགས་ཟེར་ནས་མི་ཉན་པ་གཅིག་ཀྱང་མི་འོང༌། གཞན་ཡང་བོད་ཀྱི་ནོར་
རྫས་ཐམས་ཅད་ཕྱོགས་གཅིག་ཏུ་ཧྲིལ་གྱིས་དྲིལ་ཀྱང༌། དགེ་བསྙེན་ཆེན་པོས་རྒྱ། བལ་པོ།
ཁ་ཆེ། བོད་ཀྱི་སེམས་ཅན་དབུལ་ཞིང་ཕོངས་པ་རྣམས་ལ་ཉིན་གཅིག་བྱིན་པའི་ནོར་རྫས་
མི་ཐེབས། དེ་ཡང་འཆིང་བ་ཅན་རྣམས་ཀྱིས་རྟོགས་པ་མེད། སྤྱིར་ཡང་ཕ་རོལ་ཏུ་ཕྱིན་པ་
དྲུག་ལ་འགོད་པ་དང༌། སྤྱོད་པ་ལ་མཐུན་འགྱུར་བརྗོད་པ་ལ་སོགས་པ་དུ་མ་མཛད་ནའང༌།
ལྷག་པར་དུ་ཡོན་ཏན་དུ་མའི་གཞིར་གྱུར་པས་ཚུལ་ཁྲིམས་རིན་པོ་ཆེ་ལ་འགོད་པ་དང༌།
-3-

ཇོ་བོ་རྗེའི་གསུང་འབུམ། ༡༽
སྤྱོད་པ་ལ་མཐུན་འགྱུར་བརྗོད་པ་ལ་ཤིན་ཏུ་བསྔགས་པ་མཛད་དེ། རང་གིས་སྤྲུལ་པའི་
དགེ་སློང་དུ་མ་བྱུང་ཞིང་སེམས་ཅན་གྱི་དོན་དུ་མ་བྱེད་པ་ལ་སོགས་པ་ནི་འོག་ན་མར་ལ་
ཤེས་པར་འགྱུར་རོ། །
གཞན་ཡང་མཁྱེན་པ་རྒྱ་མཚོ་ལྟ་བུ་ལ་བརྟེན་པའི་དགོངས་ཚུལ་དུ་མ་ཡོད་དེ། འདིར་
བཤད་ཀྱིས་མི་ལང་བས་མ་བཀོད། དེ་འདྲ་བའི་མགོན་པོ་ཆེན་པོ་དེ་གོང་དུ་བརྗོད་པ་
བཞིན་དུ་ཕུན་སུམ་ཚོགས་པ་བསམ་གྱིས་མི་ཁྱབ་པའི་དབུས་སུ་བཞུགས་པ་དེའི་ཚེ་འདི་
སྙམ་དུ་། ད་ལྟ་ཐམས་ཅད་མཁྱེན་པ་བཞུགས་པའི་དུས་སུ་ལེགས་ཉེས་ཀྱི་ཐེ་ཚོམ་བཅད་
པས་ཆོག་ཀྱང༌། གདུལ་བྱའི་དབང་གིས་རྒྱལ་བ་ཞིང་ཁམས་གཞན་དུ་གཤེགས་པ་སྲིད་ན།
བདག༌གིས༌ཞུ༌བར༌དཀའ༌བ༌དང༌། དེང་སང་སྙིགས་མའི་དུས་སུ་གྱུར༌པ༌དང༌། སེམས་
ཅན་རྣམས་ཀྱང་དམུ་རྒོད་པས་གདམས་ངག་ཟབ་མོ་བསྟན་ཀྱང་ཉམས་ལེན་མི་བྱེད་པར།
དགེ་བའི་བཤེས་གཉེན་ལ་སྡིག་གསོག་སྲིད་པས། དེའི་དུས་སུ་ངའི་རྗེས་སུ་འབྲང་བའི་
དགེ་སྦྱོང་ཕལ་ཆེར། བློ་གཏད་ཐུབ་པའི་ཆོས་ཤིག་ཞུ་དགོས་སྙམ་པ་དང་ལྷག་པར་དུའང་།
དེ་རིང་ལྷའི་བུ་དང་། བུ་མོ་མང་པོ་སྤྲིན་འཁྲིགས་པའི་གསེབ་ན་མར་ལ་རྒྱན་རྣམ་པ་སྣ་
ཚོགས་པས་བརྒྱན། མཆོད་པའི་ཚོགས་བསམ་གྱིས་མི་ཁྱབ་པ་ཁྱེར་ཏེ། ལ་ལ་ནི་གདུགས་
དང་རྒྱལ་མཚན་རྣམས་ཐོགས། ལ་ལ་ནི་རིན་པོ་ཆེའི་བ་དན་བསམ་གྱིས་མི་ཁྱབ་པ་རྣམས་
ཐོགས། ལ་ལ་ནི་ལྷའི་བདུག་སྤོས་དང་སྣང་གསལ་ལ་སོགས་པ་རྣམས་ཐོགས་ནས་གདའ།
ལ་ལ་ནི་གླིང་བུ་དང་པི་ཝང་ལ་སོགས་པ་རོལ་མོའི་ཚོགས་བསམ་གྱིས་མི་ཁྱབ་པ་དབྱངས་
སྙན་པ་དང་བཅས་ཏེ་གདའ་བ་དང༌། མེ་ཏོག་གི་ཆུན་པོ་བསམ་གྱིས་མི་ཁྱབ་པ་བར་སྣང་
ནས་འཐོར་ཞིང་ལུས་ཀྱི་ཆ་སྨད་སྤྲིན་གསེབ་ན་ཐིམ་ཞིང༌། ཆ་སྟོད་སྙེང་བྱས་ནས་ཆོས་དོན་
དུ་གཉེར་ཏེ་འདུས་པ་འདི་དག་ལ་བྱིན་རླབས་ཚོགས་གཉིས་ཀྱི་བསྙེན་བཀུར་འཚལ་ཏེ།
ཚོགས་གཉིས་དེ་ལྟ་བུས་བསྙེན་བཀུར་བའི་ནུས་པ་ནི། བླ་མའི་བླ་མ་མཚན་བྱིན་རླབས་
ཅན་དེ་རྣམས་ལ་ཡོད་པས། བླ་མ་དམ་པ་ལ་མཚན་བྱིན་རླབས་ཅན་དེ་རྣམས་སྒྲོག་པར་ཞུ་
དགོས་སྙམ་ནས་འདི་སྐད་དུ། ལྷ་ཡི་ལྷ་མཆོག་མར་མེ་མཛད། །གང་གིས་འགྲན་ཟླ་མི་མངའ་
4-

ཕ་ཆོས་ཉི་ཤུ་རྩ་དྲུག་ལས་ཞུས་ལན་གྱི་དངོས་གཞི་ནོར་བུའི་ཕྲེང་བ།
བ། །འགྲོ་བའི་མགོན་པོ་གཅིག་པུ་ཁྱོད། །མཁྱེན་པའི་དབང་གིས་ང་ལ་གསོན། །དེང་སང་
རྒྱལ་བ་བཞུགས་དུས་སུ། །ཕན་བདེའི་ཆོས་ཀྱི་ལྡེ་མིག་གང༌ ། །སྐལ་ལྡན་དབང་གིས་
འདིར་བཞུགས་ཚེ། །བདག་གིས་ཐེ་ཚོམ་མ་བཅད་ན། །གདུལ་བྱའི་དབང་གིས་ཆོས་རྒྱལ་
ཁྱེད། །ཞིང་ཁམས་གཞན་དུ་གཤེགས་སྲིད་ན། །སྙིགས་མའི་དུས་སུ་ཞུ་བར་དཀའ། །དམུ་
རྒོད་སེམས་ཅན་མ་རུངས་པ། །ཆོས་བསྟན་ཉམས་ལེན་མི་བྱེད་པར། །དྲིན་ལན་བཤེས་
གཉེན་སླུ་བའི་ཚེ། །བློ་ཕུགས་ཐུབ་པའི་ཆོས་ཤིག་ཞུ། །ཨེ་མ་ཡ་མཚན་ལྟད་མོ་མཐོང༌། །
རྒྱལ་བ་སྲས་བཅས་མཁའ་ལ་ བྱོན། །ཞི་བདེ་གཉེར་བའང་རྫུ་འཕྲུལ་ལྷགས། །དག་པའི་
ལྷ་ཕྲན་དཔག་མེད་རྣམས། །འོད་གསལ་སྤྲིན་ཕུང་འཁྲིགས་གསེབ་ན། །ཁ་དོག་དུ་མ་འོད་
སྟོང་འགྱེད། །མཛེས་པའི་གདུགས་མཆོག་སྟེང་ན་སྐྱབས། །མཛེས་པའི་བ་དན་ཕྱོགས་ན་
སྤུར། །ལྷུན་པོའི་རྒྱལ་མཚན་དབུས་ན་འཛིན། །ཁྲག་ཁྲིག་སྨན་གྱི་དྲི་སྤོས་འཐུལ། །མཁའ་
ལ་བརྡུངས་པས་ས་ལྡིར་བའི། །ཆོས་རྔ་ཆེན་པོ་རབ་ཏུ་འུར། །རྒྱུད་སྟོང་ལྡན་པའི་པི་ཝང་
སྒྲ། །འགྱུར་སྟོང་འཚེར་བའི་ང་རོ་ཅན། །དུས་གསུམ་དགེ་བའི་ཚིག་འབྲུར་གསལ། །ཨེ་མ་
མཐོ་རིས་ཡིད་དབང་འཛིན། །གླིང་བུ་སྙན་པས་མྱ་ངན་སེལ། །འདོད་ཡོན་རྟག་འཛིན་མི་
རྟག་ བསྐུལ། ། །བདེ་ འཛིན་ ཡིད་ འབྱུང་ སྐྱེད་ པ་ གང་ ། ། །སྤྲུལ་ པའི་ ཆོས་ རྒྱལ་ མཐོ་ རིས་
རྒྱལ། །ཨེ་མ་ངོ་མཚར་བཟོད་འབྲས་ཅན། །དུང་ལྟར་དག་དང་གཡུ་ལྟར་དག །གསེར་གྱི་
བརྟན་ འདྲ་ མར་ གད་ འདྲ། ། །པདྨ་ རཱ་ ག་ ལྟ་ བུ་ དྭངས། །གཞོན་ འཇམ་བཤན་ཅིང་ རྩ་ མི་
མངོན། །རྐེད་ཕྲ་མཉེན་ཞིང་རབ་ཏུ་འཁྱུག །འོད་གསལ་ནད་ཀྱིས་མ་གོས་པ། །ཚེ་རིང་
ལོངས་སྤྱོད་དཔལ་འབྱོར་ཅན། །ཉི་མ་ལྟ་བུར་མཁའ་ལ་བྱོན། །འདི་འདྲའི་བཀྲ་ཤིས་ཀུན་
ལ་ཤོག །མཆོད་པའི་སྤྲིན་ཚོགས་འདི་ཕུལ་བས། །མཐོ་རིས་བདེ་བ་དམ་ཆོས་ཀྱི། །བར་
ཆད་ མི་ བྱེད་ ལམ་ འཇུག་ཤོག །བློ་ལྡན་བླ་མ་དགོངས་སུ་གསོལ། །ལྷ་ཡི་ཚོགས་གཉིས་
སྤེལ་བའི་ཕྱིར། །རིན་ཆེན་གཙུག་ཏོར་ཅན་འདྲ་བ། །ཨ་ཝ་དྷཱུ་ཏི་གསེར་གླིང་པ། །ཤཱནྟི་པ་དང་
རཀྵི་ཏ། །ཛེ་ཏཱ་རི་ལ་སོགས་པ་ཡི། །མཚན་མཆོག་བྱིན་རླབས་ལྡན་པ་ཡི། །མཚན་རབ་
གང་ཡིན་བསྒྲག་ཏུ་གསོལ། །མཚན་ལེགས་དཔལ་དང་རིན་ཆེན་ཟླ། །གསེར་བཟང་མྱ་
- 5-

ཇོ་བོ་རྗེའི་གསུང་འབུམ།
ངན་མེད་པའི་ལྷ། །ཆོས་གྲགས་མངོན་མཁྱེན་རྒྱལ་པོ་དང༌། །བཻ་ཌཱུརྱ་དང་མི་མཇེད་ཀྱི། །
སྟོན་པ་ཤཱཀྱའི་རྒྱལ་པོ་མཆོག །འབྲལ་མེད་རྒྱུན་དུ་སྤྱི་བོར་བཞུགས། །གཞན་ཡང་ཕྱོགས་
བཅུའི་ རྒྱལ་ བ་ དང༌ ། །ཉེ་ བ་ ལ་ སོགས་ སེམས་ དཔའ་ རྣམས། །ཆོས་ གྲོགས་སྤེལ་ ཕྱིར་
བཞུགས་སུ་གསོལ། །ཞི་བདེར་ཐུགས་དམ་བཅས་པ་ཡང༌། །རང་གི་བཙན་ས་མཐར་ཕྱིན་
ནས། །ཕ་མའི་ཁྲེལ་གཞུང་བསྐྱང་བའི་ཕྱིར། །བཟོད་སྟོབས་བསྐྱེད་ལ་ང་བཞིན་དུ། །ཡུན་
རིང་བརྩེ་བར་བཞུགས་སུ་གསོལ། །བདེ་གཤེགས་བསྟན་སྲུང་དཔའ་བོ་མཆོག · །གདུག་
གདུག་ གཟུགས་ སུ་ བརྩེ་ བ་ ཅན། ། །མེ་ འབར་ མཚོན་ ཐོགས་ རྔམ་ སྟབས་ ཅན། །གནོད་
སྦྱིན་དྲི་ཟ་གྲུལ་བུམ་སོགས། །འཇིགས་པའི་ཆ་བྱད་ཧཱུཾ་སྒྲ་ཅན། །དམ་བཅའ་བརྟན་ལས་མ་
ཉམས་པར། །ཐུགས་རྗེས་བསྟན་པ་བསྐྱང་དུ་གསོལ། །ཇི་སྲིད་འཁོར་བར་ང་བཞིན་དུ། །
མི་སྐྱོ་མེ་ཕུང་གོས་སུ་གྱོན། །དུག་ལྔའི་བུད་ཤིང་ཐལ་བར་ཐུལ། །ཡེ་ཤེས་ལྔ་ཡི་རླུང་ལ་
བསྐུར། །བྱང་ཆུབ་མཁའ་ལ་ཐིམ་པར་མཛོད། །སྐུ་གསུམ་མངོན་གྱུར་གང༌ཡིན༌དང༌། །
གནས་ལུགས་བདེན་པའི་རང་བཞིན་དང་། །མི་ཕྱེད་ཚོགས་པའི་བདེན་སྟོབས་ཀྱིས། །ང་
ཡི་བསྟན་པ་རྒྱ་མཚོར་ཤོག ། ཅེས་གསོལ་ཏེ། དེ་ནི་ཞུ་བ་དང་པོའི་ཚོམས་སོ། །
བདེ་ ལེགས་ ཀུན་ གྱི་ གཏེར་ ཆེན་མཆོག ། །དཔལ་ གྱི་ འབྱུང་ གནས་ རིན་ པོ་ ཆེ། །མི་
ཕམ་བླ་མའི་སྤྱན་སྔ་ནས། །ལྗགས་ཀྱི་དབང་པོར་རབ་བཀྲམ་སྟེ། །སྲས་ཀྱི་མཆོག་ལ་འདི་
སྐད་གསུངས། །ཀུན་གྱི་གཉེན་གཅིག་ང་ལ་གསོན། ཁྱོད་ཀྱི་གསུང་ལ་འཁྲུལ་བ་མེད། །
ལྷ་ ཡི་ཚོགས་རྣམས་འོད་ཀྱིས་བལྟམས། །དཔག་མེད་དགའ་བའི་དབྱངས་སྒྲོག༌ཅིང༌། །
སྤྲིན་ ཚོགས་ མཆོད་ པའི་ ཚོགས་རབ་ཁྱེར། །ཐམས་ཅད་དག་པའི་སྤྲིན་གསེབ་ན། །རྣམ་
དག་གུས་པའི་སེམས་ཀྱིས་གདའ། །བདེ་གཤེགས་དཔག་མེད་རབ་འཁོད་པའི། །སྲས་ཀྱི་
ཐུ་བོ་སྤྱན་རས་གཟིགས། །ཕུན་ཚོགས་དཔག་མེད་རྒྱལ་བ་ཡི། །དེ་རིང་བཀྲ་ཤིས་དང་
པོ་ཡིན། །བཟང་པོ་ཚོགས་རབ་རབ་སྤེལ་བའི། །སྐལ་པ་བཟང་པོ་དང་པོ་ཡིན། །དེ་རིང་
ལྷ་ ཚོགས་ དཔག་ མེད་ འཁོད། ། །ལྷ་ དང་ མི་ ཡིས་ མཆོད་ བྱེད་ པའི། །རྟེན་ འབྲེལ་ བཟང་
པོ་དང་ པོ་ཡིན། ། །སྲས་ཀྱི་ཐུ་བོ་སྤྱན་རས་གཟིགས། །ལྷ་དང་ ཁྱོད་བཅས་གནས་ འདིར་
- 6-

ཕ་ཆོས་ཉི་ཤུ་རྩ་དྲུག་ལས་ཞུས་ལན་གྱི་དངོས་གཞི་ནོར་བུའི་ཕྲེང་བ།
ཚོགས། །བདུད་རྩིའི་སྙིང་པོ་ཁྱོད་ཀྱིས་བླངས། །ད་ནི་ཇི་སྐད་གསུངས་པ་བཞིན། །ལྷ་དང་
ཀླུ་དང་དྲི་ཟ་དང་། །གནོད་སྦྱིན་མི་དང་མིའམ་ཅི། །གཞན་ཡང་དཔག་མེད་གུས་འཁོད་
པ། །ཀུན་གྱིས་ཚོགས་གཉིས་སྤེལ་བའི་ཕྱིར། །བསྟན་པའི་སྙིང་པོ་ཕན་པའི་ཆོས། །སྦྱིན་
མཛད་བླ་མའི་མཚན་བརྗོད་ན། །གང་གིས་སྒྲིབ་པ་ཟད་འགྱུར་བས། །བླ་མའི་མཚན་རབ་
སྤེལ་བར་བྱ། །ཁོ་བོའི་རང་རྒྱུད་ཆོས་ཀྱིས་ཕྱུག །ཆོས་རྣམས་ཐམས་ཅད་ལུང་ཅན་ཡིན། །
ལུང་ གི་ བརྒྱུད་ཚུལ་ བློ་ ལྡན་ལ། །དངོས་སམ་བརྒྱུད་པས་བསྟན་པར་བྱ། །ཐོས་པ་ཙམ་
གྱིས་ཚིམ་པར་འགྱུར། །དེ་ནི་ཞུས་པའི་ལན་དུ་སྨྲས། །ད་ནི་མཚན་ཉིད་བསྟན་པར་བྱ། །
ཞེས་གསུངས་ཏེ། དེ་ནི་ལན་གྱི་སྐབས་སོ། །
གུ་རུ་སརྦ་ན་མ༔ འགྲོ་བ་ཐམས་ཅད་རབ་ཏུ་སྐྱོབ་བྱེད་པའི། །འཇམ་པའི་དབྱངས་
དང་ སངས་ རྒྱས་ ཡེ་ ཤེས་ ཞབས། །བླ་མ་མར་མེ་མཛད་བཟང་ཡི་གེ་བ། །ཀརྞ་ པ་ དང་
མཁན་པོ་ཡེ་ཤེས་དཔལ། །ཐེག་པ་ཐུན་མོང་བདག་ལ་སྦྱིན་མཛད་པ། །དྲིན་ཆེན་བླ་མ་
དྲུག་ལ་ཕྱག་འཚལ་ལོ། །མི་བསྐྱོད་པ་དང་མགོན་པོ་འོད་དཔག་མེད། །རིན་ཆེན་འབྱུང་
དང